cyanic-selkie/wikianc huggingface dataset:
Chondrilla australiensis
Die spons behoort tot die genus Chondrilla en tot die familie Chondrillidae. Die wetenskaplike naam van die spesie is die eerste keer geldig gepubliseer in 1873 deur Carter.
William Wadsworth (akteur)
William Wadsworth (7 Junie 1874 – 6 Junie 1950) was 'n Amerikaanse akteur. Hy was bekend vir sy rolle in die rolprente Vanity Fair (1915), Chris and His Wonderful Lamp (1917), en Kidnapped (1917).
Cleveland Campbell
Cleveland Campbell (gebore 1977) is 'n Britse akteur. Hy is bekend vir sy rolle in die rolprent Looking for Eric (2009) en in die televisiereekse Emmerdale (1972) en Always and Everyone (1999).
Amedeo Avogadro
Amedeo Avogadro of Graaf Lorenzo Romano Amedeo Carlo Avogadro di Quaregna e Cerreto (9 Augustus 1776 – 9 Julie 1856) was 'n Italiaanse juris, fisikus en chemikus.
Avogadro is in Piëmont gebore tydens de bewind van Viktor Amadeus III van die koninkryk Sardinië. Sy pa het in die regspraak van die Sardynse koninkryk gewerk en in Turyn gewoon. Amedeo het daar ook skoolgegaan en het in 1792 tot die regsfakulteit van die Universiteit van Turyn toegetree. Hy het in Maart 1798 afgestudeer en gewerk vir die Avvocato dei Poveri (die advokaat van die armes) en later die Avvocatura Generale (die algemene advokatuur) wat sy pa Filippo van 1777 tot 1787 gelei het.
In 1801 het hy Secrétaire van die nuwe Franse Departement van Eridanus geword, ná die Franse verowering en inlywing van Piëmont. Hy het egter belangstelling vir die natuurwetenskap gekry en begin om daaroor in sy vrye tyd te lees. In 1804 het hy lid van die Akademie van Wetenskappe van Turyn geword, nadat vader Antonio Vassalli Eandi twee van sy verhandelings oor elektrisiteit gelees het. Vassalli Eandi het die leerstoel vir fisika beklee. Avogadro het die werking van diëlektriese mediums bestudeer en het voorstel dat elektriese lading in die diëlektriese isolator net van een laag molekule op die ander een verplaas word. Hierdie denkbeelde is in 1806 en 1807 in die Journal de Physique, de Chimie, d'Histoire Naturelle et des Arts gepubliseer, maar is lank verwaarloos.
Die basis vir sy grootste bydrae tot die wetenskap was nogtans reeds met sy idee van molekule gelê. Daar was groot verwarring onder wetenskaplikes soos Berzelius, Dalton en Gay-Lussac oor die stoigiometrie van die waterreaksie, omdat hulle gedink het dat elemente net uit ondeelbare atome bestaan het. Avogadro het in 1811 voorgestel dat 'n reaksie tussen suurstof en stikstof nie geskryf moet word as 'n reaksie tussen atome nie: Maar as 'n reaksie tussen molekule: Merk op dat in die eerste weergawe die aantal deeltjies tydens die reaksie halveer, terwyl dit in die tweede gelyk bly.
Dit het nogtans nog 50 jaar geduur voordat die wetenskaplike gemeenskap aanvaar het dat elemente ook uit molekule kon bestaan.
In 1815 het Amedeo Avogado met Felicita Mazzia uit Biella getroud en hulle het sewe kinders gekry.
In 1816-17 het hy begin oor die warmtekapasiteit van gasse te publiseer. Sy werk aan gasse het hom (in 1811) gelei tot sy beroemdste reël:
Hierdie Wet van Avogadro, soos dit nou bekend is, is die grondslag vir die getal van Avogadro en die mol-begrip, sonder wat die moderne chemie nie sou bestaan nie. Hy publiseer in 1843 sy Proposizione di un nuova sistema die nomenclatura chimica, waarin hy 'n ander nomenklatuur vir die chemie voorstel omdat die kennis van hierdie gebied baie gegroei het.
Khulna
Khulna (Bengaals: খুলনা, Khulnā) is 'n stad in die weste van Bangladesj. Die stad het 'n bevolking van 1 000 000 in 2010 gehad en is die derde grootste stad van die land ná die hoofstad Dhaka en Chittagong. Khulna is geleë net oos van die grens tot Indië en noord van die Golf van Bengale. Die stad lê wes van die monding van die Ganges en die Brahmaputra in die Indiese Oseaan.
Henrik Larsen (akteur)
Henrik Larsen (gebore 8 September 1949) is 'n Deense akteur. Hy is bekend vir sy rolle in die rolprent After the Wedding (2006) en in die televisiereekse Gøngehøvdingen (1992) en Taxa (1997).
Rhinopomastus
Rhinopomastus is 'n genus van voëls in die familie van kakelaars (Phoeniculidae). Die genus omvat drie spesies.
J.M. Friedenthal
J.M. Friedenthal (* Julius Neumann Friedenthal op 19 Oktober 1887, Potchefstroom – †1 September 1959, Johannesburg) was ’n vroeë Afrikaanse skrywer van avontuurverhale. Om onduidelike redes word sy boeke gepubliseer as J.M. Friedenthal, hoewel sy voorletters J.N. is
Lewe en werk
Julius Neumann Friedenthal was op 19 Oktober 1887 op Gatsrant in die distrik Potchefstroom gebore. In 1894 verhuis die gesin na Edenburg waar hy sy skoolopleiding begin. In 1899 trek hulle weer, hierdie keer na Barkly-Oos, maar weens die Anglo-Boereoorlog gaan hy vir twee jaar nie skool nie. Later sit hy sy skoolopleiding voort op Burgersdorp, Dewetsdorp, Worcester en Kaapstad. Hy beplan om predikant te word, maar staak sy studies wanneer sy vader te sterwe kom.
Vanaf 1908 tot 1910 gee hy onderwys op Doornkloof in die distrik Bedford. Daarna hou hy skool op Rustenburg, Bloemhof, Piet Retief en vanaf 1933 op die Queens Junior Hoërskool in Johannesburg. Hy hou skool tot met sy dood.
Sy liefde vir jag neem hom op vele jagtogte tot in Midde-Afrika waartydens hy ’n goeie kennis van die natuurlewe en die inboorlinge opdoen, wat in sy werke weerklank vind. Hy is getroud en die egpaar het drie dogters.
Avontuurverhale
Die verdienstelike Tissamoe verskyn in 1926 as vervolgverhaal in Die Huisgenoot. Hy skryf vele avontuurverhale vir die jeug, wat in sy tyd ook deur baie volwassenes gelees is, met slegs een van sy boeke, Die ysbaan van Haasburg, wat op die jonger kinderleser gemik is. Ondank is die wêreld se loon en Nukkebol Reinard, twee boeke wat op mekaar volg, vertel dierverhale in Afrikaans met die slim vos Arnolus en later sy seun Reinard wat al die diere om die bos lei. ’n Derde boek met avonture van Reinard verskyn later onder die titel ’n Ridder in oneer. Op die Spoor van die Gorilla speel af teen die agtergrond van grootwildjag in Midde-Afrika en die soektog na ’n kind wat deur ’n gorilla-wyfie ontvoer word. Die moederliefde by mens en dier word met oortuiging geteken. Realistiese dierverhale is Oerwoudbure en Langs gapende rotswande. Uilskuiken die slaaf het ’n slaaf uit Oos-Afrika as hoofkarakter. Hy word in die Kaap verkoop, eers aan ’n hardvogtige en wrede man en dan aan ’n simpatieke boer, by wie hy later sy vryheid verwerf. As sendeling keer hy later na sy geboorteland terug.
In van sy werke beeld hy die mites, legendes en lewensbeskouing van die Swazi’s uit. Die wagter van die koning se beeste is die eerste hiervan en verteenwoordig ’n groot verbetering op sy vorige werk. Die omslagtige styl wat baie van sy vroeër werk kenmerk, is hier afwesig en word vervang deur ’n vlot verteltrant met spannende aksie. Oemswaas, koning van die Swazi’s, is deur sy bygeloof oorgelewer aan die genade van sy toordokter, Segwana, wat saam met ’n Portugees planne beraam om hom van sy goudskatte te beroof. Segwana word egter ontmasker deur die koning se beeswagter, Hlopek, wat in die laaste hoofstuk ook vir Dingaan doodsteek en in triomf terugkeer. Noncoba en Die Inzinyanga het ook die Swazi’s en hulle kultuur as boustof. ’n Aantal verhale het vir Ras Sjoema, lid van ’n wit inboorlingstam in Sentraal-Afrika, as die held. Dit is tipiese avontuurverhale in die trant van Tarzan en Rooi Jan. In Die avonture van Ras Sjoema is die hoofkarakter ’n jong kaptein wat verlief raak op die opperhoof se dogter. Na die uitvoering van ’n besonder moeilike opdrag kry hy haar as bruid. Ander verhale van hom is Die verlore prins en Onder die kannibale.
Historiese verhale
Historiese verhale sluit in Lottie McGlyn, Doodsengel op die waspoor (oor die lotgevalle van die Dorslandtrek) en Van Riet – verkenner. Die Hoek se nuwe hoof is ’n roman oor die skoollewe, terwyl Die baas van Vergelegen ’n pionierboer is wat in opstand kom teen nuwerwetse idees. Die voorbode en ander spookverhale is ’n bundel spookstories. Van sy verhale word in versamelbundels opgeneem, soos Izinyanga in Mooi loop onder redaksie van G.H. Franz.
Publikasies
Werke wat uit sy pen verskyn sluit in:
Lyrides
Die April-Lyrides (LYR) is ’n meteoorreën wat elke jaar van 16–26 April duur. Die uitstralingspunt is in die sterrebeeld Lier – naby sy helderste ster, Alpha Lyrae (Vega). Dit bereik gewoonlik op 22 April sy hoogtepunt.
Eienskappe
Die bron van die reën is stofdeeltjies afkomstig van die langperiodekomeet C/1861 G1 (Thatcher). Die April-Lyrides is die aktiefste jaarlikse reën wat deur ’n langperiodekomeet veroorsaak word omdat C/1861 G1 ’n relatief kort wentelbaan het (415 jaar teenoor tot 10 000 jaar). Die Lyrides word al die afgelope 2 600 jaar waargeneem.
Die reën se hoogtepunt is gewoonlik omstreeks 22 April en die oggend van die 23ste, wanneer tussen 5 en 20 meteore per uur gesien kan word. Die meteore het ’n skynbare magnitude van omtrent 2. Boliede (helder, ontploffende meteore) kan egter voorkom en ’n rookbaan agterlaat wat ’n paar minute duur.
Soms is die Lyrides intenser, wanneer die planete die komeet se stof in die Aarde se wentelbaar instuur – dit gebeur sowat elke 60 jaar. In 1982 het amateursterrekundiges 90 meteore per uur getel, en dieselfde het in 1922 gebeur. ’n Sterker storm van tot 700 meteore per uur het in 1803 voorgekom, soos gesien deur ’n joernalis in Virginië, Amerika:
Hyundai Accent
Die Hyundai Accent (Koreaans: 현대 엑센트), of Hyundai Verna (현대 베르나) in Suid-Korea, is 'n klein gesinsmotor wat deur Hyundai vervaardig was. In Australië was die eerste geslag modelle Hyundai Excel genoem, 'n naam wat deur die Accent se uitvoervoorganger gebruik is. Die Accent is in 2000 vervang deur die Hyundai Verna in Suid-Korea, hoewel dit die naam "Accent" behou het in die meeste internasionale markte.
Die Accent word vir die Sjinese mark vervaardig deur Beijing Hyundai Co, 'n gesamentlike onderneming met Beijing Automotive Industry Corporation vir die Russiese mark in Taganrog. In Meksiko word die Accent deur Chrysler bemark as die Dodge Attitude, en voorheen as die Verna deur Dodge. Tot in 2006 is dit in Venezuela deur Chrysler bemark as die Dodge Brisa. Die Brisa was gemonteer deur Mitsubishi Motors by sy aanleg in Barcelona, Venezuela. Sedert 2002 is dit die langste vervaardigde (dus oudste model) klein gesinsmotor wat nog verkoop word in Noord-Amerika.
Die Hyundai Accent is in 2008 as die betroubaarste subkompakte motor aangewys deur JD Power and Associates.
Hidrologie
Hidrologie is die wetenskaplike studie van die beweging, verspreiding, en kwaliteit van die water op aarde en ander planete, insluitend die hidrologiese siklus, waterhulpbronne en die volhoubaarheid van waterskeidings. Persone wat hidrologie bestudeer, is hidroloë, en werk op die gebiede van omgewings- of aardwetenskap, fisiese geografie, geologie of siviele en omgewingsingenieurswese.
Temas
Die sentrale tema van hidrologie is die feit dat water langs verskillende weë en teen verskillende tempo's deur die Aarde sirkuleer. Die duidelikste voorstelling hiervan is water wat uit die see verdamp en wolke vorm. Hierdie wolke dryf oor die land en vorm reën. Die reënwater vloei na mere, riviere of waterdraers. Die water in mere, riviere en waterdraers word dan óf as waterdamp in die atmosfeer opgeneem óf vloei uiteindelik weer na die see. Gedurende hierdie siklus verander water verskeie kere van vorm.
Die navorsingsgebiede binne hidrologie is gemoeid met die beweging van water tussen die verskeie vorms, of binne 'n gegewe vorm, of die kwantifisering van die hoeveelhede in hierdie vorms in 'n bepaalde streek. Sekere afdelings van hidrologie handel oor die ontwikkeling van metodes vir die direkte meting van hierdie vloei of hoeveelhede water, terwyl ander oor die modellering van hierdie prosesse handel, óf vir wetenskaplike kennis óf vir die maak van voorspellings in praktiese toepassings.
Grondwater
Grondwater is water onder die aardoppervlak en word dikwels vir drinkwater uitgepomp. Grondwaterhidrologie (hidrogeologie) bestudeer die kwantifisering van grondwatervloei en vervoer van opgeloste stowwe. Probleme rondom die beskrywing van die versadigde sone behels die karakterisering van waterdraers met betrekking tot vloeirigting, grondwaterdruk en dus ook grondwaterdiepte. Afmetings kan met behulp van 'n piësometer (drukmeter) gemaak word. Waterdraers word ook in terme van hidroliese geleiding, bergingskoëffisiënt en transmissiwiteit beskryf.
Infiltrasie
Infiltrasie is die proses waardeur water in die grond opgeneem word. Van die water word geabsorbeer en die res syfer deur na die watertafel. Die infiltrasiekapasiteit, die maksimumkoers waarteen die grond water kan absorbeer, word deur verskeie faktore bepaal. Die laag wat reeds versadig is, bied 'n weerstand eweredig aan sy dikte, terwyl dié sowel as die diepte van water bokant die grond, die dryfkrag (hidroliese kop) verskaf. Droë grond kan vinnige infiltrasie deur middel van kapillêre werking laat plaasvind; hierdie krag neem af namate die grond nat word. Verdigting verminder die porositeit en die poriegroottes.
Grondvog
Grondvog kan  op verskillende maniere gemeet word; deur kapasitansiesensors, tyddomein-reflektometers of tensiometers (grondvogmeters). Ander metodes sluit monsterneming van opgeloste stowwe en geofisiese metodes in.
Oppervlakwatervloei
Een van die belangrikste terreine van hidrologie is die wisselwerking tussen riviere en waterdraers. Die interaksie tussen grond- en oppervlakwater in strome en waterdraers kan kompleks wees en die rigting van die netto watervloei (in die oppervlakwater óf die waterdraer in) kan ruimtelik en met verloop van tyd op enige spesifieke plek in 'n stroomkanaal wissel, afhangende van die verhouding tussen die stroomfase en grondwatervlakke.
Neerslag en verdamping
Volgens sekere oorwegings begin hidrologie by die land-atmosfeergrens; dus is dit belangrik om voldoende kennis van neerslag en verdamping te hê. Neerslag kan op verskillende maniere gemeet word: met 'n disdrometer vir neerslageienskappe op 'n fyn tydskaal; radar vir wolkeienskappe, reenvalkoersberamings, hael- en sneeu-opsporing; 'n reënmeter vir daaglikse akkurate metings van reën en sneeu; satelliet – reënryke streekidentifikasie, reënvalkoersberaming, grondbedekking/grondgebruik, grondvog.
Verdamping is 'n belangrike deel van die watersiklus. Dit word deels deur humiditeit geaffekteer wat met 'n slingerpsigrometer gemeet word. Dit word ook deur die teenwoordigheid van sneeu, hael en ys beïnvloed en is verwant aan dou en mis. Hidrologie bestudeer verskeie vorms van verdamping: van wateroppervlakke; as transpirasie van plantoppervlakke in natuurlike agronomiese ekosisteme. 'n Direkte meting van verdamping kan met behulp van Symon se verdampingsbak verkry word.
Afstandwaarneming
Afstandwaarneming van hidroliese prosesse kan verskillende tipes inligting verskaf. Bronne sluit landsensors, lugsensors en satellietsensors in. Inligting kan wolke, oppervlakvog en plantegroeibedekking insluit.
Waterkwaliteit
Die studie van waterkwaliteit handel oor organiese en anorganiese samestellings, en ontbinde sowel as sedimentmateriaal. Daarbenewens word waterkwaliteit deur die interaksie van opgeloste suurstof met organiese materiaal, sowel as verskeie moontlike chemiese veranderings geaffekteer. Meting van waterkwaliteit behels óf in situ metodes waar ontledings op die terrein plaasvind, dikwels outomaties, óf laboratoriumgebaseerde ontledings, en kan mikrobiologiese ontleding insluit.
Voorspelling
Waarnemings van hidrologiese prosesse word gebruik om voorspellings van die toekomstige gedrag van hidroliese stelsels (watervloei, watergehalte) te maak. Een van die vernaamste kwessies in hidrologiese navorsing is "Voorspelling in Ongemete Bekkings" ("Prediction in Ungauge Basins" (PUB)), m.a.w. bekkens waaroor daar geen of baie min data bestaan.
Statistiese hidrologie
Deur die statistiese eienskappe van hidrologiese verslae, byvoorbeeld reënval of riviervloei, te bestudeer, kan hidroloë toekomstige hidrologiese verskynsels beraam. Assesserings oor die frekwensie waarteen seldsame gebeure sal plaasvind, behels ontledings met betrekking tot die terugkeerperiode van sodanige gebeure. Ander kwantiteite sluit die gemiddelde riviervloei in 'n jaar of per seisoen in.
Hierdie beramings is belangrik vir ingenieurs en ekonome sodat behoorlike risiko-ontledings uitgevoer kan word ten einde beleggingsbesluite in toekomstige infrastrukture te beïnvloed, en om die opbrengsbetroubaarheid-eienskappe van watervoorsieningstelsels te bepaal. Statistiese inligting word gebruik vir die formulering van bedryfsreëls vir groot damme wat deel van stelsels vorm wat aan landboukundige, industriële en residensiële eise moet voldoen.
Vervoer
Waterbeweging is 'n belangrike manier waarop ander materiaal soos grond, gruis, rotse of besoedelingstowwe van een plek na 'n ander vervoer word. Aanvanklike toevoer tot ontvangende watermassas kan van puntbron-uitlatings of 'n lynbron of areabron, byvoorbeeld oppervlakafloop, afkomstig wees. Sedert die 1060's is taamlik komplekse wiskundige modelle ontwikkel. Die mees algemene besoedelingstofklasse wat ontleed word, is nutriënte, plaagdoders, totale opgeloste vaste stowwe en sediment.
Iowa
Iowa (Engels: State of Iowa) is 'n deelstaat in die midweste van die Verenigde State van Amerika met 'n bevolking van rofweg 3,2 miljoen. In 1846 is Iowa as die 29ste deelstaat tot die Unie toegelaat. Sy hoofstad en grootste stad is Des Moines. Dit word in die noorde deur Minnesota, in die ooste deur Wisconsin en Illinois, in die suide deur Missouri, en in die weste deur Suid-Dakota en Nebraska begrens.
Iowa se byname is The Hawkeye State en The Tall Corn State.
Dominic West
Dominic West (gebore 15 Oktober 1969) is 'n Engelse akteur, regisseur, en vervaardiger. Hy is bekend vir sy rolle in die rolprente Chicago (2002), Punisher: War Zone (2008), en Tomb Raider (2018), en in die televisiereeks The Wire (2002).
Glenhazel
Glenhazel is 'n voorstad van Johannesburg in Suid-Afrika.
Connie Britton
Connie Britton (gebore 6 Maart 1967) is 'n Amerikaanse aktrise en vervaardiger. Sy is bekend vir haar rolle in die rolprente Seeking a Friend for the End of the World (2012), This Is Where I Leave You (2014), en American Ultra (2015), en in die televisiereeks Nashville (2012).
Naohiro Takahara
Naohiro Takahara (gebore 4 Junie 1979) is 'n Japannese sokkerspeler. Hy het vir die Japanse nasionale sokkerspan uitgedraf.
Charles Dudley (grimeerkunstenaar)
Charles Dudley (10 Oktober 1883 – 9 Maart 1952) was 'n Amerikaanse akteur en regisseur. Hy was bekend vir sy rolle in die rolprente Fighting Fate (1921) en The Fighting Guide (1922).
Attie van der Walt
Dr. Johannes Jacobus Adriaan (Attie) van der Walt (Steynsburg, Suid-Afrika, 29 Januarie 1925 – onbekend) was 'n Suid-Afrikaanse musikoloog.
Van der Walt was die jongste seun van Stephanus Christiaan van der Walt, violis en orrelis (bes moontlik van die Gereformeerde kerk Steynsburg), en het grootgeword in ’n musikale gesin waar kamermusiek gereeld beoefen is. Ná wisselvallige musiekstudie tydens sy skooljare, het hy onderwysopleiding aan die Normaalkollege op sy geboortedorp ontvang. Daarna is hy aangestel as onderwyser in Pietermaritzburg en toe op De Aar (1944).
In 1945 het hy as student vir die B.Sc.- graad aan die destydse PUK vir CHO ingeskryf en terselfdertyd ook kursusse in musiekgeskiedenis en in klavier gevolg. Nadat hy die B.Sc. in 1947 behaal het, het hy in Springs en later Germiston gaan skoolhou, maar in Oktober 1948 het hy 'n betrekking as programopsteller by die SAUK in Johannesburg aanvaar en die jaar daarop is hy as lektor in musiek aan die PUK aangestel. Die PUK het teen 1946 ’n volle graadkursus vir B.A. en ’n eenjarige kursus in musiekgeskiedenis en waardering, wat die senaat in 1943 ingestel het. In 1948 is, op die rektor, prof. Ferdinand Postma se versoek, met die vierjarige B.Mus.-graad begin. Dit was hierna (in 1949) dat Attie van der Walt as lektor sy plek aan die PUK ingeneem het. Oor dié aanstelling sou dr. Jacques P. Malan op 14 April 2000 in ’n geleentheidsrede om die vyftigste bestaansjaar van die Konservatorium te herdenk sê: "Laat my toe om net aan te stip dat die Universiteit - in musikale sowel as in lewensbeskoulike opsigte - nie 'n beter keuse kon gedoen het nie, 'n feit wat hulle later ook erken het deur hom as professor en hoof van die Konservatorium te benoem."
In 1950 het hy die B.Mus.-graad as eksterne student van die Universiteit van Suid-Afrika en in 1952 die U.O.L.M. (Viool) ná tweejarige studie verwerf. Twee jaar later het hy vroeëre musiekwetenskaplike studie onder dr A.J.C. Koole aan die UOVS opgevolg en aan die PU vir CHO met 'n verhandeling oor Die melodieë van die Afrikaanse Psalmboek van 1937 as M.Mus. gepromoveer. Met behulp van stipendia van die Deutscher Akademischer Austauschdienst en die Von Humboldt-Stiftung het hy einde 1954 vertrek na Keulen in Duitsland, waar hy onder leiding van K.G. Fellerer studeer en in Februarie 1956, kort ná sy 31ste verjaardag, die D.Phil. met 'n proefskrif oor Die Kanongestaltung im Werke Palestrinas cum laude behaal het.
Ná sy terugkeer in Potchefstroom is hy tot senior lektor bevorder. Hy was medeverantwoordelik vir die stigting van die Instituut vir Suid-Afrikaanse Musiek, as 'n uitloper van die departement, en is in 1960 tot direkteur daarvan benoem. In 1964 is hy bevorder tot professor in die musiekwetenskap en, ná die dood van M.C. Roode in 1967, is hy aangestel as hoof van die departement en die Konservatorium. Onder sy leiding is Musiek aan die PU vir CHO as 'n akademiese dissipline gekonsolideer. Tot omstreeks 1982 het vyf studente onder leiding prof. Van der Walt ’n doktorsgraad in musiekwetenskap verwerf. In 1971 was hy vir verdere navorsing aan die Universiteit in Keulen en in 1982 vir 'n derde keer, om die navorsing af te rond.
Monaco-renbaan
Die Monaco-renbaan is 'n motorrenbaan in Monte Carlo, Monaco waar die Monaco Grand Prix, 'n Formule Een straatwedren, jaarliks in Mei aangebied word.
Die wedren vind op die smal strate van Monte Carlo plaas, met baie hoogteverskille en skerp draaie sowel as 'n lang tonnel, wat dit een van die veeleisendste bane in Formule Een maak. Ten spyte van 'n relatief lae gemiddelde spoed, is dit 'n gevaarlike plek om te jaag. Dit is die enigste Grand Prix wat nie aan die FIA se vereiste minimumafstand van 305 kilometer (190 myl) voldoen nie. Die ren word jaarliks slegs op die kalender gehou weens "die baan se buitengewone ligging van glans en prestige".
Meganiese aanpassings
Monaco se straatbaan plaas baie meer eise aan die motors in vergelyking met die meeste ander renbane wat tydens 'n kampioenskapseisoen gebruik word. Die motors word opgestel met hoë afwaartse drukking; nie soos dit in die algemeen geglo word om topspoed te verhoog nie, aangesien baie van die draaie teen so 'n lae spoed geneem word dat enige aerodinamiese effek uitgeskakel word, maar eerder om die remtye te verkort en die motors stabiel te hou onder versnelling. Baie spanne gebruik spesiale vlerksamestellings wat ekstra aktiewe vlerkies bevat, bo en behalwe dié wat op ander bane gebruik word. Die Jordan- en Arrows-spanne het in 2001 hul nuwe middelvlerke probeer gebruik. Die Arrows-vlerk was soortgelyk aan die normale agtervlerk, maar kleiner en het bo die neuskegel gehang. Jordan het 'n klein vlerk op 'n kort paaltjie net voor die bestuurder gemonteer. Albei is ontwerp om afwaartse drukking te verbeter, maar nadat hulle dit tydens die Donderdag-oefening getoets het, het die FIA albei verbied.
Remme
Remslytasie verskaf nie 'n probleem tydens 'n ren in Monaco nie. In teenstelling beteken die lae snelhede dat dit moeilik is om die remme op hul werkstemperatuur te hou. Die enigste swaar rempunte is die oorkruising na die tonnel, en in mindere mate in die Sainte-Demote- en Mirabeau-draaie. Met 'n gebrek aan temperatuur word rembyt 'n probleem, aangesien die oppervlak van die koolstofremskyf so glad soos glas word, wat die wrywing tussen die kussings en die skyf verminder, en sodoende die remkrag verminder. Om dit te bekamp, het Juan Pablo Montoya in 2006 skywe met radiale groewe gebruik, wat die byttempo tussen die skywe en kussings verhoog het, en dus die gemiddelde temperatuur van die remme verhoog het.
Verkoeling
Andersyds is die verkoeling van die motors se enjins 'n groot besorgdheid. Formule Een-motors besit geen vorm van gedwonge verkoeling nie, en maak slegs staat op lug wat oor die motor beweeg om hitte van die verkoelerelemente te verwyder. In die verlede het baie spanne die verkoelerinlate aangepas om ekstra lugvloei te skep, wat die eens algemene Monaco-neus geskep het. Spanne gebruik ook nouer ratverhoudings, aangesien daar amper geen lang reguitstukke in Monaco is nie en versnelling teen 'n premie is. 'n Spesiale stuurstang met 'n groter ratketting word ook toegerus om die motors om die skerp draaie te kry. Sommige Formule Een-spanne gebruik ook ander spesifiekontwerpte komponente vir hierdie baan.
Chondrilla caribensis
Chondrilla caribensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chondrilla en tot die familie Chondrillidae. Die wetenskaplike naam van die spesie is die eerste keer geldig gepubliseer in 2007 deur Rützler, Duran & Piantoni.
Hopefield
Geskiedenis
Die dorp het in Desember 1851 ontstaan toe die NG Kerk 'n nuwe gemeente (Zouterivier) op die plaas Langekuil gestig het. Die eerste woonerwe is in 1852 uitgemeet deur twee beamptes van Kaapstad: majoor Hope en mnr. Field en die dorp is na hulle vernoem. Die spoorlyn vanaf Kaapstad het die dorp in 1903 bereik.
'n Munisipaliteit is in 1914 gestig.
Die dorp lê weerskante van die Soutrivier. Die NG gemeente is meer as 160 jaar oud.
Wapens
Munisipaliteit (1) — Tot en met 1970 was Hopefield se munisipale wapen 'n anker op 'n skild binne 'n skildsoom.
Munisipaliteit (2) — 'n Verbeterde wapen is in 1970 by die Buro vir Heraldiek geregistreer: In goud, 'n blou dwarsbalk belaai met 'n skedel van 'n voorhistoriese dier van goud en vergesel in die skildhoof van twee gousblomme van rooi en in die skildvoet van 'n sespuntige ster van blou. Die helmteken was 'n goue koringgerf en die wapenspreuk "Spes anchora tuta". Die wapen is waarskynlik deur dr Cornelis Pama ontwerp.
Omgewing en distrik
Die plaaslike hoërskool trek leerders van omliggende dorpe en ook van verder weg danksy sy koshuise, streng dissipline en hoë standaarde. Die distrik is 1 300 km2 groot en is bekend vir sy fynbos en veldblomme in die lente. Die ekonomie is op graan, skaapboerdery en heuning gegrond.
Fossiel perseel
Elandsfontein is 'n plaas 20 km suidwes van Hopefield waar argeologiese fondse van internasionale belang gemaak is. Die eerste uitgrawings is in 1953 deur dr Roland Singer gemaak.
Algemeen
Hopefield is die geboortedorp van die bekende geneesheer en minister van gesondheid dr. Karl Bremer en die tuisdorp van Saldanhabaai se eerste burgemeester, me. Johanna Stoffels.
'n Tussenverkiesing op Hopefield op 23 Mei 2007, wat gevolg het op die bedanking van Johanna Stoffels as lid van die African National Congress en speaker van Saldanhabaai se munisipale raad, het meegebring dat die gesamentlike opposisie die raad se beheer by die ANC oorgeneem het, toe Stoffels as onafhanklike kandidaat teen die ANC-kandidaat gewen het met 1 285 stemme teenoor 985. Daar was 15 bedorwe stembriefies.
Nafissatou Dia Diouf
Nafissatou Dia Diouf (Dakar, 11 September 1973) is 'n Senegalese skrywer. Sy het aan die Université Bordeaux-Montaigne studeer.
Richie Campbell (akteur)
Richie Campbell (gebore 8 Februarie 1983) is 'n Britse akteur, assistentregisseur, en vervaardiger. Hy is bekend vir sy rolle in die rolprent Anuvahood (2011) en in die televisiereekse The Frankenstein Chronicles (2015) en Liar (2017).
Greenstone Hill
Greenstone Hill is 'n voorstad van Johannesburg in Suid-Afrika.
8 Januarie
8 Januarie is die agtste dag van die jaar in die Gregoriaanse kalender. Daar volg nog 357 dae in die res van die jaar (358 in skrikkeljare).
SpVgg Weiden
SpVgg Weiden is 'n Duitse sportklub uit Weiden in der Oberpfalz in die deelstaat Beiere, veral bekend om sy sokkerafdeling.
Die klub is op 19 Januarie 1924 gestig. In 1935 het die span die Gauliga Beiere gehaal, destyds die hoogste Duitse vlak, maar is na een seisoen weer gerelegeer. Tydens die Tweede Wêreldoorlog het die klub weer die Gauliga gehaal (as Reichsbahn SG Weiden) vanaf die 1941/42-seisoen, totdat die Beiere-liga in 1945 platgeval het as gevolg van die oorlog.
Na die oorlog is die klub herstig as SpVgg Weiden en was sy grootste sukses toe hy die Regionalliga Suid gehaal het in die 1965/66-seisoen, destyds die tweede hoogste vlak.
Die klub speel tans in die Oberliga Beiere. Behalwe sokker bied die klub ook kegelbal en kanovaart.
Apatiet
Vervanging is nogtans ook vir kalsium moontlik (deur byv. Sr, Ba, Pb, Na) en vir fosfaat (deur, , , en  ens.)
Aanwending
Apatiet is die volopste fosfaatmineraal wat in feitelik alle soorte stollingsgesteentes gevind word. Soms is dit in pegmatiete of magmatiese neerslae gekonsentreer. Maar dit word ook in metamorfe gesteentes en as sekondêre mineraal in fosfaatgesteentes van sedimentêre oorsprong gevind. Onsuiwer apatietafsettings word fosfaatrots genoem en hulle is 'n belangrike grondstof wat vir kunsmis gebruik word asook vir vervaardiging van fosforsuur. Ongeveer 80% van die fosfaatproduksie in die wêreld kom van fosfaatrots (fosforiet).
Daar word soms apatiet aangetref wat beduidende hoeveelhede lantaniede bevat en as erts daarvan gebruik kan word. Dit is dikwels 'n beter bron omdat dit nie-radioaktief is nie soos sommige tradisionele bronne van hierdie elemente.
Fisie-spore wat in apatiet aangetref word, word algemeen gebruik om die termiese geskiedenis van orogene gordels te bepaal. Die U-Th/He-metode, 'n algemeen aanvaarde metode om die termiese geskiedenis te bepaal word op apatiet toegepas.
Kristalstruktuur
Die heksagonale kristalstruktuur van (fluoro)apatiet is die argetipe van die H5-struktuur van die strukturbericht-klassifikasie. Dit bestaan uit 'n vervormde heksagonale digpakking van die tetraëdriese fosfaat-anione. Die oktaëderholtes in hierdie digpakking vorm kanale in die c-rigting wat door die F-ione en 60% van die Ca-ione gevul word. Die res van die Ca-ione vorm driehoeke rondom 'n F-anioon.
Skeleton
Skeleton is 'n wintersport wat op 'n ysbaan beoefen word. Die deelnemers lê met hul mâe op 'n klein slee terwyl hulle kop eerste teen 'n baan afjaag. Dit is 'n gevaarlike sport waartydens die deelnemers 'n spoed van 140 kilometer per uur (87 myl per uur) kan bereik. Dit word sedert 2002 tydens die Olimpiese Winterspele aangebied, maar is ook tydens die Spele van 1928 en 1948 beoefen.
'n Bobsleebaan word meestal vir die beoefening van die sport ingespan. Spesiale spykerskoene word gedra sodat deelnemers nie tydens die aanloop val nie. Daarna word daar kop eerste op die slee geduik. Ligte skouer-, liggaam-, en kopbewegings word gebruik om die slee om die draaie en kinkels te stuur. Die sport vereis blitsvinnige reflekse en uiterste konsentrasie. Teen die einde moet die deelnemer sy liggaamsgewig verskuif en sy spykerskoene gebruik om te stop. Elke deelnemers kry vier beurte, waarna sy tye bymekaargetel en met die ander mededingers s'n vergelyk word.
Geskiedenis
Skeleton is die oudste bekende sleesport. Dit is reeds in 1884 in Sankt Moritz (in Switserland) as sport ingevoer. Vir 'n lang tyd is die sport slegs in dié stad op die Cresta Run (die enigste natuurlike skeletonbaan ter wêreld) beoefen. Toe die Olimpiese Winterspele in Sankt Moritz gehou is (in 1928 en 1948) is skeleton as 'n Olimpiese sport erken. By die Olimpiese Winterspele van 2002 in Salt Lake City is die sport weer vir die eerste keer na 'n lang tyd op die Olimpiese program geplaas. Dit was ook die eerste keer dat vroue begin deelneem het.
Die naam 'skeleton' is van die kaal skeletagtige slee wat oorspronklik gebruik is ontleen, wat mense blykbaar aan 'n geraamte laat dink het.
Internasionale wedstryde
Skeleton en bobslee word deur FIBT (Fédération Internationale de Bobsleigh et de Tobogganing) gereguleer. FIBT organiseer die volgende internasionale wedstryde:
Australiese krieketbalpeuterskandaal van 2018
In Maart 2018 was die Australiese nasionale krieketspan betrokke by 'n balpeuterskandaal tydens en na afloop van die derde Toets teen Suid-Afrika in Kaapstad toe Cameron Bancroft deur televisiekameras uitgevang is, terwyl hy probeer het om die een kant van die bal met skuurpapier grof te maak. Dit sou die swaai van die bal in vlug verbeter, maar wat volgens krieketreëls streng ontoelaatbaar is. Die kaptein, Steve Smith, en onderkaptein, David Warner, was albei betrokke by die beplanning van die verneukspul en al drie is ongekende lang skorsings uit internasionale en plaaslike krieket deur Krieket Australië opgelê. Alhoewel daar bevind is dat hy nie hierby betrokke was nie, het Australië se afrigter, Darren Lehmann, ook aangekondig dat hy sou bedank as gevolg van die skandaal. Steve Smith is deur Tim Paine vervang as die span se toetskaptein.
Derde Toets
In Maart 2018 het die Australiese nasionale krieketspan deur Suid-Afrika getoer om vier Toetswedstryde teen die Suid-Afrikaanse nasionale krieketspan te speel. Op 24 Maart 2018, net na middagete op die derde dag van die derde Toets, is Australië se Cameron Bancroft op die televisiedekking en op die groot skerms van Newlands vertoon waar hy die bal met 'n klein geel voorwerp uit sy broeksak vryf. Na Bancroft besef het dat hy gesien is, en dus moontlik uitgevang is, is daar weer op tv-dekking gewys hoe hy die voorwerp in die voorkant van sy broek wegsteek. Hy is hierna deur die skeidsregters op die veld nadergeroep en ondervra, maar hy het vir hulle 'n swart sonbrilsakkie uit sy broeksak gehaal. Die skeidsregters het die bal geïnspekteer, maar verkies om nie die bal aan die Suid-Afrikaanse span te bied om dit te vervang as hulle wou nie, en/of hulle vyf straflopies toe te ken nie, die opsies wat vir die skeidsregters beskikbaar is volgens Reel 41.3 van die Krieketspelreels. Dit het aangedui dat die bal nie op 'n merkbare manier verander is deur Bancroft nie.
Tydens die perskonferensie aan die einde van die dag se spel, het Bancroft erken dat hy vertoon is terwyl hy probeer het om die toestand van die bal te verander. Dit is uitgevoer met 'n stukkie geel kleefband wat grond en gruis bevat het, wat 'n skuuroppervlak verskaf het. Vyf dae later tydens 'n ondersoek na die voorval, het hy erken dit was skuurpapier, wat krieketspelers gebruik om hulle kolwe mee glad te skuur. Op hierdie perskonferensie het Australië se kaptein, Steve Smith, erken dat hy vooraf van die plan met Bancroft geweet het. Smith het gesê dat die plan tydens die middagetepouse  deur die "leierskapgroep" beraam is, maar hy het nie enige name genoem nie. Hy het voorts gesê dit was 'n "groot fout wat gemaak is", en toe hy uitgevra is deur die media, het hy gesê dat hy nie as kaptein van die span sou bedank nie.
Andy Pycroft, die wedstrydskeidsregter, het Bancroft van 'n vlak 2-misdryf aangekla: poging om die toestand van die bal te verander. David Richardson, uitvoerende hoof van die Internasionale Krieketraad (ICC), het Smith aangekla weens "gedrag van 'n ernstige aard wat in teenstelling met die gees van die spel is". Smith aanvaar die aanklag en die voorgestelde sanksie van twee skorsingspunte, wat gelykstaande is aan 'n verbod vir die volgende Toets, vier strafpuntstelselpunte word bygevoeg tot sy rekord, plus 'n boete van 100% van sy wedstrydfooi. Bancroft aanvaar ook die aanklag teen hom, ontvang drie strafpuntstelselpunte en word beboet met 75% van sy wedstrydfooi.
Chondrilla euastra
Chondrilla euastra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chondrilla en tot die familie Chondrillidae. Die wetenskaplike naam van die spesie is die eerste keer geldig gepubliseer in 1949 deur De Laubenfels.
George Waggner
George Waggner (7 September 1894 – 11 Desember 1984) was 'n Amerikaanse akteur, regisseur, en skrywer. Hy was bekend vir sy rolle in die rolprente Black Bandit (1938), South of Tahiti (1941), Man Made Monster (1941), en The Fighting Kentuckian (1949).
Jolene Purdy
Jolene Purdy (gebore 9 Desember 1983) is 'n Amerikaanse aktrise. Sy is bekend vir haar rolle in die rolprent Donnie Darko (2001) en in die televisiereekse Orange Is the New Black (2013), Under the Dome (2013), en Benched (2014).
Beth Broderick
Beth Broderick (gebore 24 Februarie 1959) is 'n Amerikaanse aktrise en regisseuse. Sy is bekend vir haar rolle in die rolprente The Bonfire of the Vanities (1990) en Psycho Beach Party (2000), en in die televisiereekse The 5 Mrs. Buchanans (1994) en Sabrina, the Teenage Witch (1996).
Missouri
Missouri is die 24ste deelstaat wat tot die Unie toegelaat is. Missouri word in die noorde deur Iowa, in die ooste deur Illinois en Kentucky, in die suide deur Arkansas, en in die weste deur Kansas en Nebraska begrens.
Missouri se bynaam is The Show-Me-State.
Akira Kaji
Akira Kaji (gebore 13 Januarie 1980) is 'n Japannese sokkerspeler. Hy het vir die Japanse nasionale sokkerspan uitgedraf.
John Larsen
John Larsen (7 Januarie 1935 – 12 Julie 1993) was 'n Deense akteur. Hy was bekend vir sy rolle in die rolprent Stolen Spring (1993) en in die televisiereeks The Professionals (1977).
Peter Cartwright (akteur)
Peter Cartwright (30 Augustus 1935 – 18 November 2013) was 'n Britse akteur. Hy was bekend vir sy rolle in die rolprente Gandhi (1982), Wimbledon (2004), en Harry Potter and the Order of the Phoenix (2007).
Masato Kudo
Masato Kudo (工藤 壮人) is 'n Japannese sokkerspeler. Hy het vir die Japanse nasionale sokkerspan uitgedraf.
Hai Phong
Hai Phong (Viëtnamees: Hải Phòng) is 'n stad in die noorde van Viëtnam. Die stad het 'n bevolking van 1 884 685 gehad en is die derde grootste stad van die land ná die hoofstad Hanoi en Ho Chi Minh-stad.
Hai Phong is geleë net suidwes van die grens met die Volksrepubliek China en suidoos van Hanoi. Die stad lê aan die monding van die Rooirivier in die Golf van Tonkin. Hai Phong is die tweede belangrikste hawestad van Viëtnam ná Ho Chi Minh-stad en dien as hawe van Hanoi.
Jayne Brook
Jayne Brook (gebore 16 September 1960) is 'n Amerikaanse aktrise. Sy is bekend vir haar rolle in die rolprente Don't Tell Mom the Babysitter's Dead (1991) en Gattaca (1997), en in die televisiereekse Chicago Hope (1994) en Boston Legal (2004).
Samuel West
Samuel West (gebore 19 Junie 1966) is 'n Engelse akteur. Hy is bekend vir sy rolle in die rolprente Howards End (1992), Notting Hill (1999), Van Helsing (2004), en Darkest Hour (2017).
Gresswold
Gresswold is 'n voorstad van Johannesburg in Suid-Afrika.
Lyle Waggoner
Lyle Waggoner (gebore 13 April 1935) is 'n Amerikaanse akteur. Hy is bekend vir sy rolle in die televisiereekse The Carol Burnett Show (1967), Wonder Woman (1975), Fantasy Island (1977), en Romance Theatre (1982).
Adele Gie
Adéle Gie (*17 Julie 1914, Worcester – 25 November 2012, Somerset-Wes) was ’n skryfster van Afrikaanse musiekdramas en liedjies. Haar getroude naam is Adéle Jooste, en sy skryf onder beide Gie en Jooste.
Lewe en werk
Hermina Adéle Gie was op 17 Julie 1914 op Worcester gebore as een van drie dogters van Coenraad Johannes Carolus Gie en Louisa B.C. van Rensburg. Sy gaan skool op haar geboortedorp en behaal in 1931 die Senior Sertifikaat. In 1933 slaag sy die onderwyserslisensiaat in klavier onder leiding van mev. M. Fismer van Stellenbosch. Daarna gee sy klavierles op Worcester en gaan aan met haar studies in harmonie, sang en orrel.
In 1937 besoek sy Duitsland, waar sy etlike maande by haar oom, dr. S.F.N. Gie, deurbring. Hy is op daardie tydstip Suid-Afrika se ambassadeur in Duitsland.
Sy neem ’n leidende aandeel in ’n skouspelagtige opelug-lentemusiekfees op Worcester in 1938 en neem in 1939 deel aan die historiese optogte op Franschhoek.
In Junie 1942 trou sy met mnr. J.G. Jooste, hoof van die Hoërskool Murraysburg.
Sy is op 25 November 2012 in Somerset-Wes oorlede.
Skryfwerk
Sy skryf die drama Kersfees om die kampvuur. Dit is ’n toneelstuk vir kinders, waarin sy liedere en legendes versamel en verwerk en vierstemmig harmoniseer en saam met die musiek en verhoogaanduidings publiseer.
Loelie se liedjies is volkswysies met oorspronklike woorde en harmoniserings.
Hollander en Hugenoot is ’n musiekdrama wat sy onder haar getroude naam publiseer.
Lene Larsen
Lene Larsen (gebore 3 September 1945) is 'n Deense aktrise. Sy is bekend vir haar rolle in die rolprente Sangen om den røde rubin (1970), Tjærehandleren (1971), Dear Irene (1971), en Winterborn (1978).
Missi Pyle
Missi Pyle (gebore 16 November 1972) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Galaxy Quest (1999), Dodgeball: A True Underdog Story (2004), Charlie and the Chocolate Factory (2005), en The Artist (2011).
Elizabeth Salt
Elizabeth Salt (née Covare) was die held van die Kaapse grensoorloë.
Tydens die Vyfde Grensoorlog het 'n mag van tussen 6 000 en 10 000 Xhosa-krygers onder Makana tydens die Slag van Egazini (ook bekend as die Geveg om Grahamstad) helder oordag op 22 April 1819 die dorpie Grahamstad beleër. Die Britse troepemag van nagenoeg 350 man onder kol. Thomas Willshire se ammunisie was gou gedaan. Volgens oorlewering het 'n vrou van een van die soldate, Elizabeth Salt, wapens en ammunisie so vermom asof sy 'n babetjie by haar dra. Aangesien die Xhosa-krygers 'n groot respek vir 'n vrou en 'n kindjie gehad het, het hulle haar laat deurgaan na die Engelse soldate. Na 'n geveg van 'n uur het 'n 1 000 Xhosas gesneuwel teenoor 2 Britse soldate en 3 gewondes.
Salt is op 22 Augustus 1785 in Frankryk gebore. Sy het later met die Britse soldaat, sersant Salt, in die huwelik getree. Sy was ongeveer vier en dertig jaar oud toe sy haar kordaatstuk verrig het. Sy is in 1850 op haar verjaarsdag oorlede.
In Hoogstraat in Grahamstad is 'n gedenkteken wat hierdie gebeure in herinnering roep.
Chondrilla jinensis
Chondrilla jinensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chondrilla en tot die familie Chondrillidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Hurl Park
Hurl Park is 'n voorstad van Johannesburg in Suid-Afrika.
9 Januarie
9 Januarie is die negende dag van die jaar in die Gregoriaanse kalender. Daar volg nog 356 dae in die res van die jaar (357 in skrikkeljare).
Percoidei
Die baarsvisse (Percoidei) vorm die grootste suborde van die orde Baarsagtiges (Perciformes). Hierdie suborde word van ander subordes onderskeie deur die beenelemente in die visse se skedels. By die baarsvisse is hulle nie aan mekaar verbind nie, terwyl dit by die ander Baarsagtiges wel die geval is. Visse uit hierdie suborde het altyd 'n sylyn, die oë is langs die sye geplaas en aan elke sy van die kop het die visse twee neusgate.
Tot die suborde behoort 79 families, ongeveer 550 genera en meer as 3170 spesies.
Chondrilla grandistellata
Chondrilla grandistellata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Chondrilla en tot die familie Chondrillidae. Die wetenskaplike naam van die spesie is die eerste keer geldig gepubliseer in 1900 deur Thiele.
Masashi Oguro
Masashi Oguro (gebore 4 Mei 1980) is 'n Japannese sokkerspeler. Hy het vir die Japanse nasionale sokkerspan uitgedraf.
Bief Stroganoff
Bief Stroganoff of Beesvleis Stroganoff is 'n vleisgereg van Russiese oorsprong wat uit gebraaide beesvleisrepe in 'n suurroomsous met uie en sampioene bestaan en op rys of noedels bedien word. Dit is lank reeds een van die gunstelinggeregte in die internasionale kookkuns. 'n Verskeidenheid weergawes met alternatiewe bestanddele word in kookboeke gelys.
Oorsprong
Die gereg het sy oorsprong in Rusland, maar daar is 'n verskeidenheid verhale oor hoe dit bekendheid in die weste verwerf het. Moontlik was dit 'n kookwedstryd, wat in die laat 19de eeu in Sint Petersburg gehou is en waartydens dit as wenner bepaal is, waardeur Bief Stroganoff die belangstelling van Westerse sjefs gewek het. Die gesaghebbende Franse Larousse Gastronomique verwys na Charles Brière, 'n Franse sjef wat teen die einde van die 19de eeu in Sint Petersburg werksaam was en die gereg tydens 'n Franse kookwedstryd in Parys bekend gestel het.
Elena Molochowetz se Russiese kookboek van 1861 noem 'n gereg met die naam Govjadina po-strogonovski - 'n soort beesvleis-ragout wat met 'n mosterdsous bedien word. Die beesvleis word hier in blokkies gesny, in botter gebraai en in die sous geplaas. Die suurroom, waarmee die sous verfyn word, verwys na die Oos-Europese kookkuns. Sampioene of suur komkommers word egter nie as bestanddele gelys nie.
Die eerste Franse beskrywing is in Auguste Escoffier se Guide Culinaire van 1903 gepubliseer. Die gereg is na die Russiese adellike gesin Stroganoff vernoem en word in anekdotes sowel aan graaf Grigori Alexandrowitsj Stroganoff (1774-1857) asook graaf Sergei Grigorjewitsj Stroganoff toegeskryf wat in 1923 in Paryse ballingskap oorlede is. 'n Derde kandidaat as naamgewer is Aleksander Graaf Stroganoff (1795-1891), 'n diplomaat en kunsversamelaar wat vanaf 1865 die burgemeester van Odessa was.
Metode
Beesvleis-filet word in blokkies of repies gesny, oor hoë hitte kort in botter gebraai en in 'n sous van goudgeel gebraaide uie en vleissop geplaas wat afsonderlik berei en met suurroom en meel gebind word. Afhangende van die resep word die sous met sampioene, komkommers, rooi beet (wat almal fyn gesny moet word), mosterd, paprika, estragon, asyn of suurlemoensap en sjerrie, konjak of witwyn verfyn. Nadat die vleis met sous vermeng is, moet dit nie verder verhit word nie en behoort dadelik bedien te word.
Bief Stroganoff word gewoonlik met rys, aartappelgeregte soos krokette of slaptjips, of noedels (bv. spätzle) bedien.
Prefekture van Japan
Die prefekture van Japan is Japan se 47 sub-nasionale jurisdiksies. Dit bestaan uit een metropool (都 to), Tokio; een rondgang (道 dō), Hokkaido; twee stedelike prefekture (府 fu), Osaka en Kioto; en 43 ander prefekture (県 ken). In Japannees word algemeen na hulle verwys as todōfuken (都道府県). Prefekture is regeringsliggame wat groter as stede en dorpe is. Elke prefektuur word gelei deur 'n direk verkose goewerneur en 'n enkelkamerparlement.
Timothy West
Timothy West (gebore 20 Oktober 1934) is 'n Engelse akteur en vervaardiger. Hy is bekend vir sy rolle in die rolprente The Day of the Jackal (1973), Ever After: A Cinderella Story (1998), The Messenger: The Story of Joan of Arc (1999), en 102 Dalmatians (2000).
Aimee Brooks
Aimee Brooks (gebore 19 November 1974) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Open Season (1995) en Monster Man (2003), en in die televisiereekse Days of Our Lives (1965) en Port Charles (1997).